Boris Johnson, som hadde stått i spissen for kampanjen for å få velgerne til å stemme for at Storbritannia skal forlate Den europeiske union i folkeavstemningen om saken, ble utnevnt til utenriksminister. Samtidig opprettet statsminister May en ny statsrådspost for framforhandling av Storbritannias uttreden fra EU. David Davis ble utnevnt til denne kabinettposten. Liam Fox ble minister for internasjonal handel, også dette en ny kabinettpost.